nahid-hub/BLUGE-bengali-wikipedia-section-title-prediction huggingface dataset:
স্না্নেনপ্লাজট , বর্তমানের মারিনপ্লাৎজে, ১৩১৮ সালে একটি ঝর্ণা তৈরি করা হয়েছিল, যেটির আসল অবস্থান এখন আর জানা যায় না। ১৩৪৩ সালে "নাগরিকের ঝর্ণা" নামে একটি ঝর্ণার উল্লেখ পাওয়া যায়, যেটিকে পরবর্তীতে "মার্কটব্রুন্নেন" বলা হয়। এটি চত্বরের উত্তরপূর্ব এলাকায় অবস্থিত ছিল, যেখানে বর্তমানের ফিসব্রুন্নেন অবস্থিত।

শহরের বাইরের পানির উৎস থেকে মিউনিখ শহরের কেন্দ্রে পানি আনার জন্য প্রথম পাইপলাইনটির নির্মাণ শেষ হবার পর, অনেকদিন ধরে মারিনপ্লাৎজের ঝর্ণাটিই ছিল একমাত্র ঝর্ণা যেটি নতুন পাইপলাইনটির সাথে সংযুক্ত ছিল। চারটি বড় নল দিয়ে এই ঝর্ণায় অনবরত পানি প্রবাহিত হতো।

বর্তমানের ফিসব্রুন্নেনের পূর্বের আকৃতিটি নকশা করেছিলেন কনরাড নল ১৮৬২ থেকে ১৮৬৫ সালে এবং ১৯ সেপ্টেম্বর ১৮৬৬ সাল থেকে এটির কার্যক্রম শুরু হয়। ব্রোঞ্জের মূর্তিগুলো তৈরি করেছেন ফার্দিনান্দ ভোন মিল্লার। মাছের ঝর্ণার পাশে ছিল চারজন পেশিবহুল কসাই, যারা এই ঝর্ণায় বালতি ভর্তি জল ঢালচেন। তাদের উপরে ছিল চারটি বাদ্যযন্ত্রসমেত শিশু। এবং সবার উপরে একটি উত্থাপিত কাপ হাতে এক প্রবীণ মজুর।

১৮৮৪ সালের ২৯ জুলাই থেকে, ঝর্নার পানি মাংফল ভ্যালে থেকে আসে। আর এটি ১৮৮৪ সালে অববাহিকা খনন করার একটি কারণ।

১৯৪৪ সালের দ্বিতীয় বিশ্বযুদ্ধের সময় ঝর্নাটি সম্পূর্ণ ধ্বংস হবার পর, জোসেফ হেন্সেলম্যান ১৯৫৪ সালে তা পুনরায় নির্মাণ করেন। এসময় তিনি বেঁচে যাওয়া মূর্তির তিনটি আকার ব্যাবহার করেন। নল ঝর্ণাটির তিনজন সংগীতশিল্পীকেও পুনরায় তৈরি করা হয়েছে এবং এগুলো কার্লস্তরে পাওয়া যায়।

১৯৯১ সালে ঝর্ণাটি পুনরায় নির্মাণের সময়, মিউনিখের কুকুরের জন্য ভূমিতে পানি পান করার একটি ব্যবস্থা তৈরি করা হয়। সর্বশেষ ২০১১ সালের বসন্তে পুনঃসংস্কার করার সময়, ব্রোঞ্জের মূর্তিগুলি থেকে সাদা আস্তরণ সরিয়ে ফেলা হয় এবং এটিকে সংরক্ষিত করা হয়।

সঠিক অনুচ্ছেদ শিরোনাম কোনটি?
titleA. সমাবেশ স্থান
titleB. ইতিহাস
titleC. অবস্থান
titleD. টাকার থলে ধোলাই
উত্তর: titleB
পুরান ঢাকা ৮টি মেট্রোপলিটন থানা এলাকা নিয়ে গঠিত। এগুলো হলঃ হাজারীবাগ, লালবাগ, চকবাজার, বংশাল, কোতোয়ালী, সূত্রাপুর, ওয়ারী ও গেন্ডারিয়া।

পুরোনো ঢাকা ঢাকা দক্ষিণ সিটি কর্পোরেশন এর অন্তর্ভুক্ত একটি অঞ্চল। পুরান ঢাকা'র পশ্চিমে মোহাম্মদপুর, উত্তরে ধানমন্ডি, নিউমার্কেট, শাহবাগ, রমনা, মতিঝিল ও সবুজবাগ, পূর্বে যাত্রাবাড়ী ও শ্যামপুর এবং দক্ষিণে কামরাঙ্গীরচর থানা ও কেরানীগঞ্জ উপজেলা অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. খাদ্য
titleC. প্রশাসন
titleD. দর্শনীয় স্থানসমূহ
উত্তর: titleC
আজটেক জাতি ছিল সুসংহত, কৃষিপ্রধান ও ধর্মনিয়ন্ত্রিত। ১৩ শতকের প্রথম দিকে এরা উত্তর দিক থেকে এসে মেক্সিকো উপত্যকায় বসতি স্থাপন করে। মেক্সিকো উপত্যকা ও তার আশেপাশের অঞ্চলে এসে তারা প্রথমে বেশ কয়েকটি স্বাধীন নগররাষ্ট্রের প্রতিষ্ঠা করে। এইসব ছোট ছোট নগররাষ্ট্রগুলি ছিল মূলত রাজতান্ত্রিক। এই অঞ্চলে আজটেক জাতির লোকেরা আসার আগে থেকেই যে সব শহর ও বসতি ছিল, ধীরে ধীরে তারাও আজটেক সংস্কৃতির সাথে একাত্ম হয়ে যায়।

সঠিক অনুচ্ছেদ শিরোনাম কোনটি?
titleA. আজটেক সভ্যতা
titleB. ধাতুবিদ্যা
titleC. হাতিয়ার ও সরঞ্জাম
titleD. শিল্প-সংস্কৃতি
উত্তর: titleA
১৯২৪ থেকে ১৯৪৭ সময়কালে ডার্বিশায়ারের পক্ষে সদর্পে কাউন্টি ক্রিকেটে অংশগ্রহণ করেছেন স্ট্যান ওয়ার্থিংটন। এ সময়ে ডার্বিশায়ারের সেরা অল-রাউন্ডারের মর্যাদা পেয়েছিলেন তিনি। আগস্ট, ১৯২৪ সালে ডার্বিশায়ারের সদস্যরূপে নটিংহ্যামশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। এটিই ঐ বছরে তার একমাত্র খেলায় অংশগ্রহণ ছিল। প্রথম ইনিংসে শূন্য রান এবং দ্বিতীয় ইনিংসে ১২ রান তুলেন। তবে খেলায় তিনি চার উইকেট আদায় করে নিয়েছিলেন তিনি। ১৯২৫ সালে তিনটি খেলায় অংশ নেয়ার পর ১৯২৬ সাল থেকে বাদ-বাকী বছরগুলোয় পুরো মৌসুম জুড়ে খেলেছিলেন স্ট্যান ওয়ার্থিংটন।

১৯২৬ সালের পূর্ব-পর্যন্ত কাউন্টি দলের পক্ষে নিয়মিত খেলোয়াড়ের মর্যাদা পাননি। এর পরপরই ১৯২৮ সালে চেস্টারফিল্ডে এসেক্সের বিপক্ষে দূর্দান্ত ১৩৩ রানের ইনিংস খেলে সকলের মনোযোগ আকর্ষণ করেন। এ সেঞ্চুরি করতে তিনি ১০০ মিনিট ব্যয় করেছিলেন। ঐ মৌসুমেই সহস্র রানের মাইলফলক প্রথমবারের মতো স্পর্শ করেন। মাঝারিসারিতে ডানহাতি ব্যাটসম্যান ও ডানহাতি মিডিয়াম ফাস্ট বোলার হিসেবে খেলায় অংশ নিতেন। তবে কোন বিভাগেই তেমন শিরোনামে আসতে পারেননি। কিন্তু, খেলায় তার ধারাবাহিতা ও কর্তব্যপরায়ণতা ১৯৩০-এর দশকে ডার্বিশায়ারের সফলতম সময়ে বিরাটভাবে প্রভাব বিস্তার করেছিল।

সচরাচর, কাউন্টি দলটি অন্যতম দূর্বলমানের ছিল। ১৯৩৬ সালে কাউন্টির চ্যাম্পিয়নশীপের শিরোপা জয় করে। এটিই অদ্যাবধি ডার্বিশায়ারের ইতিহাসের একমাত্র শিরোপা জয় হিসেবে চিহ্নিত হয়ে রয়েছে। এর স্বীকৃতিস্বরূপ প্রত্যেক খেলোয়াড়েকে নাম, তারিখ ও চ্যাম্পিয়নশীপের শিরোপা খোদাই করে স্বর্ণের ঘড়ি উপহার দেয়া হয়েছিল।

২৯.০৭ গড়ে ১৯,২২১ রান তুলেছেন। তন্মধ্যে ৩১টি সেঞ্চুরির দুইটি ১৯৩৮ সালে ইল্কস্টোনে নটিংহ্যামশায়ারের বিপক্ষে একই খেলায় করেন। মিডিয়াম পেসের কিছুটা নিচুস্তরের বোলিংয়ে ২৯.২২ গড়ে ৬৮২ উইকেট লাভের পাশাপাশি ৩২৬ ক্যাচ তালুবন্দী করেছেন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. অবসর
titleC. আন্তর্জাতিক ক্রিকেট
titleD. শৈশবকাল
উত্তর: titleA
মামুন মাহমুদ ১৯২৮ সালের ১৭ই নভেম্বর চট্টগ্রামে জন্মগ্রহণ করেন। তিনি তার পিতা মাতার দুই পুত্রের মধ্যে বড় ছিলেন। তার মা বেগম শামসুন্নাহার মাহমুদ ছিলেন সে সময়ের বাংলার সবচেয়ে বিখ্যাত মহিলা শিক্ষাবিদ ও সমাজকর্মী। তার পিতা ডা. ওয়াহিদউদ্দীন মাহমুদ কলকাতা মেডিকেল কলেজের সুপারিনটেনডেন্ট ছিলেন এবং পরবর্তীকালে পূর্ব পাকিস্তানের সার্জন জেনারেল ছিলেন। তার মামা হাবিবুল্লাহ বাহার চৌধুরী কবি কাজী নজরুল ইসলামের ঘনিষ্ঠ বন্ধু ছিলেন।

পাঁচ বছর বয়সে মামুন মাহমুদ রবীন্দ্রনাথ ঠাকুরকে একটি চিঠি লিখেছিলেন এবং ঐ চিঠিটির উত্তর পেয়েছিলেন।

সঠিক অনুচ্ছেদ শিরোনাম কোনটি?
titleA. নিখোঁজ হওয়া
titleB. শিক্ষা ও কর্মজীবন
titleC. শৈশব
titleD. রাজনৈতিক সক্রিয়তা
উত্তর: titleC
১৯৭৬ সালে ওজনিয়াক একক প্রচেষ্টায় অ্যাপল ১ কম্পিউটার উদ্ভাবন করেন। ওজনিয়াক কম্পিউটারটি জবসকে দেখালে, জবস তা বিক্রয় করার পরামর্শ দেন। তখন তারা এটিকে বিক্রয়ের জন্য রোনাল্ড ওয়েনকে সাথে নিয়ে জবসের গ্যারেজে অ্যাপল কম্পিউটার প্রতিষ্ঠা করেন। ওয়েন অল্প কিছু দিন ছিলেন। অতঃপর তিনি জবস এবং ওজনিয়াককে ছেড়ে চলে যান। অবশ্য, তিনিও ছিলেন অ্যাপলের প্রাথমিক সহ-প্রতিষ্ঠাতা। ইন্টেলের তত্‍কালীন অর্ধ-অবসরপ্রাপ্ত পণ্য বিপণন ব্যবস্থাপক মাইক মার্ককুলা তাদেরকে অর্থ সহায়তা প্রদান করেন।

১৯৭৮ সালে, অ্যাপল মাইক স্কটকে প্রধান নিবার্হী কর্মকর্তা হিসেবে নিয়োগ দেয়। ১৯৮৩ সালে, জবস পেপসি-কোলার জন স্কালীকে অ্যাপলের প্রধান নিবাহী হিসেবে দায়িত্ব গ্রহণের জন্য প্রলুব্ধ করেন। জবস তাকে জিজ্ঞাসা করেন, “তুমি কি তোমার জীবনের বাকিটা সময় চিনির পানীয় বিক্রয় করে কাটাতে চাও, নাকি আমার সাথে এসে বিশ্বকে বদলে দিতে চাও?”

১৯৮০’র দশকের প্রথম দিকে, জবস তাদের একজন ছিলেন যারা জেরক্স পার্কের মাউস নিয়ন্ত্রিত গ্রাফিকাল ইউজার ইন্টারফেসের বাণিজ্যিক সম্ভাবনা দেখছিলেন, যা জবসকে অ্যাপল লিসা উদ্ভাবনে পরিচালিত করে। এক বছর পর, অ্যাপলের কর্মচারী জেফ রাস্কিন ম্যাকিন্টশ উদ্ভাবন করেন।

পরের বছর, অ্যাপল “১৯৮৪” শিরোনামে একটি সুপার বোল টেলিভিশন বিজ্ঞাপন প্রচার করে। ১৯৮৪ সালের ২৪ জানুয়ারি, অ্যাপলের অংশীদারদের বার্ষিক সভায় জবস ব্যাপকভাবে উত্‍সাহী দর্শকদের সামনে ম্যাকিন্টশ উন্মোচন করেন।
জবস একজন প্ররোচনামূলক এবং সহজাত দক্ষতা সম্পন্ন পরিচালক হওয়া সত্ত্বেও, সে সময়ের তার কিছু কর্মচারী তাকে মেজাজী হিসেবে দেখতেন। বাজারে সুবিধা করতে না পারায় জবসের সাথে স্কালীর কাজের সম্পর্কে অবনতি ঘটে, যা তাদের মধ্যে ক্ষমতার দ্বন্দ্বে পরিণত হয়। জবস মধ্যরাতেও সভা চালিয়ে যান, লম্বা ফ্যাক্স পাঠান এবং সকাল ৭টায় নতুন সভা আহবান করেন।

স্কালী জানতে পারেন যে জবস পরিচালনা পরিষদের সদস্যদের দ্বারা একটি অভ্যত্থান সৃষ্টি করার প্রচেষ্টা চালাচ্ছেন এবং মে ২৪, ১৯৮৪ তারিখে, সমস্যা সমাধানের জন্য তিনি পরিচালনা পরিষধদের সভা আহবান করেন। অ্যাপলের পরিচালনা পরিষদ স্কালীর পক্ষ নেয় এবং জবসকে ম্যাকিন্টশ বিভাগের প্রধানের দায়িত্ব থেকে সরিয়ে ফেলা দেওয়া হয়। জবস ধীরে ধীরে কাজে আসা বন্ধ করে দেন। মহাকাশচারী হিসেবে স্পেস শাটলে ওড়ার ব্যর্থ প্রয়াস এবং সোভিয়েত ইউনিয়নে একটি নতুন কম্পিউটার কোম্পানি চালু করার কথা বিবেচনা করে, তিনি অ্যাপল থেকে পদত্যাগ করেন।

২০০৫ সালে স্ট্যানফোর্ড বিশ্ববিদ্যালয়ের সমাবর্তন অনুষ্ঠানের বক্তৃতায় তিনি বলেন যে অ্যাপল থেকে বহিষ্কারের ঐ ঘটনাটি ছিল তার জীবনের শ্রেষ্ঠ ঘটনা। তিনি বলেন, “সফল হওয়ার ভার, নতুন করে শুরু করার আলোয় কেটে গিয়েছিল, সবকিছু সম্পর্কে কম নিশ্চিত ছিলাম। এটি আমাকে আমার জীবনের সবচেয়ে সৃজনশীল আংশে প্রবেশ করতে সহায়তা করে।” তিনি আরও বলেন, “আমি মোটামুটি নিশ্চিত এর কিছুই ঘটত না যদি না আমাকে অ্যাপল থেকে বহিষ্কার করা হত। এটি ছিল ভয়াবহ ওষুধের মত, তবে আমি মনে করি রোগীর এটি প্রয়োজন ছিল।”

সঠিক অনুচ্ছেদ শিরোনাম কোনটি?
titleA. অ্যাপল প্রতিষ্ঠা
titleB. কর্মজীবন
titleC. সম্মাননা
titleD. পিক্সার এবং ডিজনি
উত্তর: titleA
তত্ত্বাবধায়ক সরকারের বিধান সংবলিত বাংলাদেশের সংবিধানের ত্রয়োদশ সংশোধন আইন, ১৯৯৬ সালের ২৬ মার্চ ষষ্ঠ সংসদের প্রথম অধিবেশনে ২৬৮-০ ভোটে পাস হয়৷ ২৮ মার্চ রাষ্ট্রপতির সম্মতি লাভের পর এটি আইনে পরিণত হয়৷ এই সংশোধনীর মাধ্যমে সংবিধানে চতুর্থ ভাগে “২ক পরিচ্ছদ : নির্দলীয় তত্ত্বাবধায়ক সরকার” নামে নতুন পরিচ্ছেদ যোগ হয়৷ এতে ৫৮ক, ৫৮খ, ৫৮গ, ৫৮ঘ ও ৫৮ঙ নামে নতুন অনুচ্ছেদ সন্নিবেশিত হয়৷ এছাড়া সংবিধানের ৬১, ৯৯, ১২৩, ১৫৭, ১৫২ অনুচ্ছেদসহ তৃতীয় তফসিলের বিধান সংশোধন করা হয়৷

তত্ত্বাবধায়ক সরকার সংশোধনী অনুযায়ী দু’ভাবে তত্ত্বাবধায়ক সরকার গঠন করা হয়:


সঠিক অনুচ্ছেদ শিরোনাম কোনটি?
titleA. সংবিধানের পঞ্চদশ সংশোধনী ও তত্ত্বাবধায়ক সরকার ব্যবস্থা বাতিল
titleB. সংবিধানের ত্রয়োদশ সংশোধনী আইন, ১৯৯৬
titleC. তত্ত্বাবধায়ক সরকার, ২০০১
titleD. তত্ত্বাবধায়ক সরকারের গঠন
উত্তর: titleB
তিবেতান দ্বিজি পুঁতি এবং রুদ্রক্ষ পুঁতিগুলো যথাক্রমে বৌদ্ধ এবং হিন্দুদের মালা তৈরিতে ব্যবহৃত হয়।মগাতমা হলো জাপানের ঐতিহ্যগত পুঁতি, এবং চীনে পুঁতি বানানোর জন্য অনেক সময় সিঁদুর ব্যবহার করা হতো। ওয়াম্পাম হলো একধরনের নলাকার সাদা বা বেগুনি রঙের পুঁতি যা আদি আমেরিকান জাতিরা উত্তর আটলান্টিক খালের শামুক থেকে তৈরি করে। মেক্সিকোর কেওয়া পুয়েব্লো জনগণ পাথর বা খোলস থেকে হেইশে নামক পুঁতি তৈরি করে।

সঠিক অনুচ্ছেদ শিরোনাম কোনটি?
titleA. নানা জাতিগত পুঁতি
titleB. বাজারজাতকরণ
titleC. নকশা
titleD. বিশেষ কাঁচ পদ্ধতি এবং ধরন
উত্তর: titleA
অমিতাভ রেজার বিজ্ঞাপনচিত্রে কাজ করার মাধ্যমে শুরু হয় তার অভিনয় যাত্রা এবং আফজাল হোসেনের প্রতিষ্ঠান "টকিজ" স্ক্রিন টেস্ট দেওয়ার জন্য তাকে ডাক দেয়। (২০০৩)। এরপরে আরো নানা নির্মাতার সাথে নানারকম কাজ করেন তিনি।। থাইল্যান্ডে গিয়ে ডাবল কোলা ব্র্যান্ডের জিনি জিনজার ফ্লেভারের একটি বিজ্ঞাপনচিত্রে অংশ নেন তিনি। এরপরে গাজী শুভ্র, গোলাম হায়দার কিসলু, কিরন মেহেদী প্রমুখ খ্যাতনামা পরিচালকের পরিচালনায় তিনি বিজ্ঞাপনে অংশ নেন।

তিনি বাঁধন, আনিকা কবির শখ, নুসরাত ইমরোজ তিশা সহ অনেক বিখ্যাত অভিনেত্রীদের সাথে অভিনয় করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. বিজ্ঞাপনচিত্র
titleC. শিক্ষাজীবন
titleD. নাটক
উত্তর: titleB
পাল সাম্রাজ্যের সর্বোচ্চ সামরিক আধিকারিক ছিলেন ‘মহাসেনাপতি’। পাল সম্রাটেরা মালব, খাস, হুন, কুলিক, কর্ণাট, লতা, ওড্র ও মনহলি প্রভৃতি অঞ্চল থেকে ভাড়াটে সৈন্য আমদানি করতেন। সমসাময়িক রচনা থেকে জানা যায়, রাষ্ট্রকূটদের পদাতিক বাহিনী ছিল শ্রেষ্ঠ, গুর্জর-প্রতিহারদের অশ্বারোহী বাহিনী ছিল শ্রেষ্ঠ এবং পাল সাম্রাজ্যের হস্তীবাহিনী ছিল বৃহত্তম। আরব বণিক সুলেইমান বলেছেন যে, পাল সেনাবাহিনী বলহার (সম্ভবত রাষ্ট্রকূট) ও জুর্জের (সম্ভবত গুর্জর-প্রতিহার) রাজার সেনাবাহিনীর চেয়ে বড়ো ছিল। তিনি আরও বলেছেন যে, পাল সেনাবাহিনীতে ১০,০০০-১৫,০০০ লোককে জ্বালানি ভরা ও কাপড় কাচার কাজে নিয়োগ করা হত। তিনি আরও দাবি করেছেন যে, যুদ্ধের সময় পাল রাজা ৫০,০০০ যুদ্ধহস্তীর নেতৃত্ব দিতেন। সুলেইমানের বিবরণটি অতিরঞ্জিত বর্ণনার ভিত্তিতে রচিত হয়েছিল বলে মনে করা হয়। ইবন খালদুন উল্লেখ করেছেন হাতির সংখ্যা ছিল ৫,০০০।

বাংলায় স্থানীয় ঘোড়ার ভাল প্রজাতি পাওয়া যায় না বলে, অশ্বারোহী বাহিনীর ঘোড়া পালেরা কম্বোজ প্রভৃতি বিদেশি রাষ্ট্র থেকে আমদানি করত।


সঠিক অনুচ্ছেদ শিরোনাম কোনটি?
titleA. উপাদান
titleB. ধর্ম
titleC. সামরিক বাহিনী
titleD. ইতিহাস
উত্তর: titleC
পিতা শিক্ষাবিদ ও ব্রাহ্ম সমাজ সংস্কারক অঘোরনাথ চট্টোপাধ্যায়। প্রথম ভারতীয় ডি এস সি। দিদি সরোজিনী নায়ডু দেশনেত্রী, ছোট বোন সুহাসিনী বোম্বাই ট্রেড ইউনিয়নের সংগঠক। অপর ভাই হরীন্দ্রনাথ চট্টোপাধ্যায় একাধারে কবি, রাজনীতিজ্ঞ, নাটক ও চলচ্চিত্র জগতেও পরিচিত। বীরেন্দ্রনাথ বিবাহ করেছিলেন সোভিয়েত দেশে লিভিয়া এডোয়ার্ডেভনার কে।

সঠিক অনুচ্ছেদ শিরোনাম কোনটি?
titleA. বংশ পরিচয়
titleB. রাশিয়ায় ও অন্যান্য দেশে প্রতিনিধিরূপে
titleC. মৃত্যু
titleD. প্যারিসে বিপ্লবী কার্যকলাপ
উত্তর: titleA
ঋতু গুহ প্রধানত রবীন্দ্রসংগীত শিল্পী হলেও শাস্ত্রীয় সংগীত, টপ্পা ও অতুলপ্রসাদী গানে তার স্বচ্ছন্দ বিচরণ ছিল। তার গাওয়া রবীন্দ্রসংগীতগুলির মধ্যে বিশেষ জনপ্রিয়তা পায় 'এ কী লাবণ্যে পূর্ণ প্রাণ, প্রাণেশ হে' গানটি। রবীন্দ্রনাথের পূজা পর্যায়ের গান, বিশেষত ধ্রুপদাঙ্গ ও ভাঙা গান ছিল তার বিশেষত্ব। কণিকা বন্দ্যোপাধ্যায়, সুচিত্রা মিত্র, শান্তিদেব ঘোষ, সত্যজিৎ রায় প্রমুখেরা ছিলেন তার গুণমুগ্ধ। বুদ্ধদেব গুহ তাদের সম্পর্কের কথা ধরে রেখেছিলেন তার "খেলা যখন" উপন্যাসে।

সঠিক অনুচ্ছেদ শিরোনাম কোনটি?
titleA. জীবন
titleB. ডিস্কোগ্রাফি
titleC. কমপ্যাক্ট ডিস্ক
titleD. গান
উত্তর: titleD
হোলকার রাজ্য প্রশাসন, মেসার্স টাটা অ্যান্ড সন্স (এভিয়েশন ডিপার্টমেন্ট) এর প্রধান নেভিল ভিন্টেন্টের সাথে আলোচনা করে ১৯৩৫ সালে বিমানবন্দর নির্মাণের জন্য বর্তমান স্থানটি নির্বাচন করে। ইন্দোর থেকে গোয়ালিয়র, দিল্লি এবং মুম্বাই থেকে বিমান পরিষেবা জুলাই ১৯৪৮ থেকে শুরু হয়। সেন্ট্রাল ফাইন্যান্সিয়াল ইন্টিগ্রেশন স্কিমের আওতায় ১৯৫০ সালের এপ্রিল মাসে ভারত সরকারকে বিমানবন্দর হস্তান্তর করা হয়েছিল। ৫,৬৬৬ ফুট দীর্ঘ নতুন একটি রানওয়ে মার্চ ১৯৬৬ সালে ₹১.৫ মিলিয়ন ডলার খরচ করে নির্মান করে বৃহত্তর বিমান অবতরণের ব্যবস্থা গড়ে তোলা হয়েছিল। বর্তমানে রাতে অবতরণ সুবিধা প্রদান করা হয় বিমানবন্দরে।

সঠিক অনুচ্ছেদ শিরোনাম কোনটি?
titleA. টার্মিনাল ভবন
titleB. সুসংহত টার্মিনাল
titleC. ইতিহাস
titleD. গঠন
উত্তর: titleC
১৯ শতকের গোড়ার দিকে অনুভূমিক নীল, লাল এবং সবুজ রেখা নিয়ে গঠিত উসমানীয় পতাকা ব্যবহার শুরু হয়। একাধিক ব্যান্ড এবং অনিয়মিত কনট্যুর সহ এই জাতীয় পতাকাটি উত্তর আফ্রিকার উপকূলে ভাসমান জাহাজগুলোতে ব্যবহৃত হতো। এছাড়া ভিন্ন বর্ণ ও বিন্যাসের অনুরূপ পতাকাও এ মহাদেশে ব্যবহার করা হত।

"অটফ্রেড নেউবেকারে"র মতে তিউনিস বে এর নিজস্ব পতাকাও ছিল। এই পতাকাটি সম্ভবত শাসকের ব্যক্তিগত পতাকা ছিল। এটি নৌবাহিনীর জাহাজে এবং তিউনিসিয়ার জাতীয় প্রতীকের কেন্দ্রে, বার্দো প্রাসাদে এবং তিউনিস দুর্গের উপরে ব্যবহৃত হতো। ১৮৪০ সালের ২১ শে মার্চ উসমানীয় সংবিধানের ঘোষণাসহ বিভিন্ন সরকারি অনুষ্ঠানগুলোতেও এ পতাকাটি ব্যবহৃত হতো। ১৯৫৭ সালের ২৫ জুলাই বেইলিকের বিলুপ্তির মধ্য দিয়ে পতাকাটির ব্যবহার বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. ফরাসি আশ্রিত রাজ্য (প্রোটেক্টরেট)
titleB. বর্ণনা
titleC. ঊনবিংশ শতাব্দীর পতাকা
titleD. ব্যবহার
উত্তর: titleC
মূল নিবন্ধঃ ভাটিয়ালি।
ভাটিয়ালী বাংলাদেশের ভাটি অঞ্চলের জনপ্রিয় লোকগীতি। বিশেষ করে নদ-নদী পূর্ণ ময়মনসিংহ অঞ্চলের ব্রহ্মপুত্র নদের উত্তর-পূর্ব দিকের অঞ্চলগুলোতেই ভাটিয়ালী গানের মূল সৃষ্টি, চর্চাস্থল এবং সেখানে এ গানের ব্যাপক প্রভাব রয়েছে। বাউলদের মতে ভাটিয়ালী গান হলো তাদের প্রকৃতিতত্ত্ব ভাগের গান। ভাটিয়ালী গানের মূল বৈশিষ্টা হলো এ গানগুলো রচিত হয় মূলত মাঝি, নৌকা, দাড়, গুন ইত্যাদি বিষয়ে।
সঠিক অনুচ্ছেদ শিরোনাম কোনটি?
titleA. ভাটিয়ালি
titleB. মৌখিক সাহিত্য এবং এর প্রভাব
titleC. বাংলা লোক সাহিত্যের সাধক
titleD. লোকগীতি
উত্তর: titleA
অজিতকুমার রাজনীতি না করেও সংস্কৃতি চর্চার কারণে পাকিস্তান সরকারের রোষানলে পড়ে দুইবার কারারুদ্ধ হন। ভাষা আন্দোলনে সক্রিয় অংশগ্রহণ করার জন্য ১৯৫২ সালের ২৪ ফেব্রুয়ারি তিনি গ্রেফতার হন। প্রায় দেড় বছর কারাভোগের পর মুক্তি পেয়ে তিনি ১৯৫৪ সালের ৩০শে মে ৯২-ক ধারায় পুনরায় গ্রেফতার হন। এবার তিনি প্রায় এক বছর কারাভোগ করেন।

অজিতকুমার ছিলেন একজন মুক্তচিন্তার মানুষ। এদেশের অসাম্প্রদায়িক ও র্ধর্মনিরপেক্ষ সাহিত্য-সংস্কৃতি চর্চার ধারা নির্মাণে তার অবদান ও সাফল্য অপরিসীম। রবীন্দ্রসাহিত্যের অধ্যাপক এবং সুবক্তা হিসেবে তার খ্যাতি ছিল। অজিতকুমার গুহ চিরকুমার ছিলেন। তিনি ১৯৬৯ সালের ১২ই নভেম্বর কুমিল্লার সুপারিবাগানে মৃত্যুবরণ করেন।


সঠিক অনুচ্ছেদ শিরোনাম কোনটি?
titleA. কর্মজীবন
titleB. মতাদর্শ
titleC. জন্ম
titleD. সাহিত্যিক জীবন
উত্তর: titleB
১৯০৮ এর ০৯ জানুয়ারী জন্ম নেন এই মহিয়সী নারী প্যারিসে, মঁৎপারনাসের কাফে দ ল রঁতঁদের ওপরে। বাবা জর্জে বেরত্রাঁ দ্য বোভোয়ার ছিলেন আইনজীবী যিনি একসময় অভিনেতা হতে চাইতেন, মা ফ্রাঁসোয়া ব্রাসেয়ো গৃহিণী যিনি ছিলেন একজন টাকাওয়ালা ব্যাংকারের সন্তান, এবং এই মহিলা খুবই ধার্মিক ছিলেন (ক্যাথলিক)। সিমোনের আরেকটি বোন ছিলো যার নাম হেলেন (১৯১০ - ২০০১)। দ্বিতীয় বিশ্বযুদ্ধের পর পরিবারের আর্থিক অবস্থা খারাপ হয়ে যায় সিমোনদের। এ সময় সিমোনের মা সে সহ হেলেনকে ধর্মবাদী বিদ্যালয়ে পাঠাতে চেয়েছিলেন। সিমোন ছোটবেলায় ব্যাপক ধর্মবাদী ছিলেন, তিনি অবশ্য ১৪ বছর বয়সে ধর্মের উপর বিশ্বাস হারান এবং সারা জীবন নাস্তিক থাকেন।
সঠিক অনুচ্ছেদ শিরোনাম কোনটি?
titleA. প্রেম এবং যৌনতা
titleB. বহিঃসংযোগ
titleC. পরিবার
titleD. শিক্ষা
উত্তর: titleC
কংলাক পাহাড়ের উপরে কংলাক পাড়া অবস্থিত। সাজেক ভ্যালি মূলত রুইলুই পাড়া এবং কংলাক পাড়ার সমন্বয়ে গঠিত। কংলাক পাহাড় থেকে লুসাই পাহাড় স্পষ্ট দেখা যায়। চারদিকে পাহাড়, সবুজ আর মেঘের অকৃত্রিম মিতালী চোখে পড়ে। সাজেক ভ্রমণরত পর্যটকদের কাছে এটি এখন আকর্ষণের কেন্দ্রবিন্দুতে পরিণত হয়েছে। রুইলুই পাড়া হতে প্রায় ২ কিলোমিটার দূরত্বে এটি অবস্থিত; সাজেকের হ্যালিপ্যাড হতে ৩০-৪০ মিনিট ট্রেকিং করে কংলাক পাড়ায় যেতে হয়।
সঠিক অনুচ্ছেদ শিরোনাম কোনটি?
titleA. বিবরণ
titleB. নামকরণ
titleC. সর্তকতা
titleD. কংলাক পাড়ার জীবনযাত্রা
উত্তর: titleA
হিডি তার ১৭ বছর বয়সে একটি একাঙ্ক মঞ্চনাটকে অভিনয় করার পর একজন কাস্টিং এজেন্ট তার ছবি তোলেন এবং তাকে অডিশন দেওয়ার আহ্বান জানান। পরে তিনি স্টিফেন ইলেনহলের নাট্যধর্মী "ওয়াটারল্যান্ড" চলচ্চিত্রে একটি পার্শ্ব চরিত্রে অভিনয়ের সুযোগ পান। পরের বছর তিনি লিজি চরিত্রে জেমস আইভরি পরিচালিত "দ্য রিমেইন্স অব দ্য ডে" ছবিতে অভিনয় করেন। ছবিটি সেবছর আটটি বিভাগে একাডেমি পুরস্কারের মনোনয়ন লাভ করে।

তিনি ১৯৯৪ সালে মুক্তিপ্রাপ্ত ডিজনির "দ্য জাঙ্গল বুক" চলচ্চিত্রে ক্যাথরিন চরিত্রে অভিনয় করেন। ছবিটি ইতিবাচক সমালোচনা লাভ করে এবং যুক্তরাষ্ট্রে ৪৪ মিলিয়ন ডলার আয় করে। হিদি এবং তার সহশিল্পীরা ইতিবাচক সমালোচনা লাভ করে এবং চলচ্চিত্র সমালোচক জেমস বেরার্ডিনেলি তাদের "শক্তিশালী অভিনয়ের" প্রশংসা করেন। ১৯৯৭ সালের তিনি ভেনেসা রেডগ্রেভের বিপরীতে রোম্যান্টিক নাট্যধর্মী "মিসেস ডালোওয়ে" চলচ্চিত্রে অভিনয় করেন। হিডি বড় বাজেটের "অনেজিন" ছবিতে পার্শ্ব চরিত্রে অভিনয় করেন। এতে প্রধান ভূমিকায় ছিলেন রাফ ফাইঞ্জ ও লিভ টাইলার।

সঠিক অনুচ্ছেদ শিরোনাম কোনটি?
titleA. ২০০০-এর দশক: খ্যাতি অর্জন
titleB. ১৯৯০-এর দশক: অভিষেক ও প্রারম্ভিক কাজ
titleC. প্রারম্ভিক জীবন
titleD. কর্মজীবন
উত্তর: titleB
পানাম্বুর সৈকত নিউ ম্যাঙ্গালোর সমুদ্র বন্দরের ঠিক পাশেই অবস্থিত। এই পাথরের প্রাচীরটি আসলে নর্থ রক ওয়াল বা সমুদ্র বন্দরে প্রবেশ পথে জলের ঢেউ ভাঙ্গার উত্তর দেওয়াল। এগুলি আবহাওয়া এবং সমুদ্রতীরাভিমুখী প্রপাত উভয়ের প্রভাব থেকে নোঙর ফেলার জন্য নির্দিষ্ট জায়গাকে রক্ষা করতে ব্যবহৃত হয়। ব্রেকওয়াটারের পাথরে হাঁটা নিষিদ্ধ। বন্দরটি আন্তর্জাতিক শিপ এবং বন্দর সুবিধার্থে সুরক্ষা (আইএসপিএস) কোড মেনে চলতে হয় এবং ভাঙ্গা জল মানব মুক্ত রাখতে হয়।
সঠিক অনুচ্ছেদ শিরোনাম কোনটি?
titleA. ব্রেকওয়াটার
titleB. অভিগম্যতা
titleC. সু্যোগ - সুবিধা
titleD. ঘটনাবলী
উত্তর: titleA
সুকেন্দ্রিক কোষের আন্তঃপর্দা তন্ত্র ও মাইটোকন্ড্রিয়ার উৎপত্তি সুস্পষ্ট নয়।

স্বতোত্পাদন তত্ত্ব অনুসারে, প্রথমে নিউক্লিয়াস যুক্ত একটি প্রাক-সুকেন্দ্রিক কোষের অস্তিত্ব ছিল, যা পরবর্তীকালে মাইটোকন্ড্রিয়া লাভ করে। এই তত্ত্ব অনুসারে, কোন বিশাল প্রাক-কেন্দ্রিক কোষের ক্ষেত্রফল ও আয়তনের অনুপাত বৃদ্ধির জন্য কোষ পর্দায় ভাঁজের সৃষ্টি হয়, যার ফলে এন্ডোপ্লাজমিক রেটিকুলাম, গল্গি বস্তু, নিউক্লীয় পর্দা ইত্যাদি বিভিন্ন অন্তঃপর্দা তন্ত্র গড়ে ওঠে। এই সমস্ত কোষে ফ্যাগোসাইটোসিস পদ্ধতির মাধ্যমে বায়ুজীবী প্রোটিওব্যাক্টেরিয়া প্রবেশ করে ও ধীরে ধীরে অন্তঃমিথোজীবিত্বের কারণে মাইটোকন্ড্রিয়া নামক অঙ্গাণুতে পরিণত হয়। এটিকে "ফ্যাগোট্রোফিক প্রকল্প" বলা হয়ে থাকে। যে সমস্ত কোষে মাইটোকন্ড্রিয়া উপস্থিত ছিল না, তা ধীরে ধীরে অবলুপ্ত হয়ে যায়।

সঠিক অনুচ্ছেদ শিরোনাম কোনটি?
titleA. মাইটোকন্ড্রিয়া ও ক্লোরোপ্লাস্ট
titleB. আর্কিয়ার সাথে সম্পর্ক
titleC. স্বতোত্পাদন তত্ত্ব
titleD. ক্যাভেলিয়র-স্মিথ বৃক্ষ
উত্তর: titleC
যদিও এমন কোনো প্রমাণ পাওয়া যায় নি, যার থেকে বলা যায়, শিশুর পারিবারিক পরিচর্যা তার যৌন অভিমুখিতা নির্ধারণ করে, তবে ক্যামেরনের ২০০৬ সালের গবেষণা থেকে বলা যায়, পিতামাতার যৌন প্রবৃত্তি শিশুকে প্রভাবিত করে। ২০১০ সালে প্রকাশিত একটি গবেষণা এই ফলাফল নিশ্চিত করে এবং এখানে বলা হয়, "যদিও এই গবেষণার ফলাফলকে ভুল প্রমাণ করার জন্য অনেকগুলো চেষ্টা করা হয়, এবং ২০টি পর্যন্ত কোডিং এররকে অনুমতি দেয়া হয়, তবুও দেখা যায় যে সমকামী পিতা বা মাতাদের সন্তানদের সমকামী বা উভকামী বা অনিশ্চিত যৌন অভিমুখী হবার সম্ভাবনা অন্যদের চেয়ে বেশি থাকে - ক্যামেরনের এসম্পর্কিত ২০০৬ সালের গবেষণাটিকে নিশ্চিতকরণ করা হয়েছে... সামাজিক ও পিতামাতার প্রভাবসমূহ বিষমকামীদের পরিচয় এবং/অথবা আচরণের প্রকাশকে প্রভাবিত করতে পারে।" অন্যদিকে বিয়ারম্যান বলেন, সামাজিকীকরণ আকাঙ্ক্ষার কিছুটা আকৃতি দান করতে পারলেও প্রাপ্তবয়স্কের যৌন অভিমুখিতার গুরুত্বপূর্ণ পরিবর্তন সাধন করতে পারে না। বরং জেনেটিক প্রভাবই আকর্ষণ থেকে আচরণ পর্যন্ত গতিবিধিকে ঠিক করে দেয়।

সঠিক অনুচ্ছেদ শিরোনাম কোনটি?
titleA. পরিবার পরিচর্যা
titleB. যৌন নির্যাতনের ইতিহাস
titleC. যৌন অভিমুখিতার সাথে যৌন অভিমুখিতার পরিচয়ের তুলনা
titleD. শহুরে অবস্থা
উত্তর: titleA
মৌর্য রাজবংশের সময় অন্ধ্র রাজ্য একটি রাজনৈতিক ক্ষমতায় আবির্ভূত হয়েছিল। মেগাস্থিনিস উল্লেখ করেছিলেন যে, খ্রিস্ট পূর্ব থেকে অন্ধ্র সাতভাহনের এক সমৃদ্ধ সাম্রাজ্য ছিল। ৭ শতক থেকে ১০ শতকের মাঝামাঝি সময়ে বিখ্যাত চালুক্য রাজবংশ উপকূলীয় অন্ধ্রের শাসন করত। এই সময়ের পরে অন্যান্য রাজবংশের উপকূলীয় অন্ধ্রে রাজত্ব করেছে। যেমন চোল, কাকতীয় ও বিজয়নগর সাম্রাজ্য।
১১ শতকের শিলালিপি অনুযায়ী, উপকূলীয় অন্ধ্রের সীমানা হল মহেন্দ্রগিরি পর্বতমালা (উড়িষ্যার গাজপতি জেলার উত্তর-পূর্ব সীমান্তে), কালাহস্তি মন্দির (নেলোর জেলার সীমানার কাছে চিত্তুর জেলায়), শ্রীশাইলাম মন্দির (কুরুলুল জেলা মাহবুব নগর জেলা ও প্রকাশম জেলার সীমান্তের কাছে)।

ওড়িশার গজপতি জেলা ও গঞ্জাম জেলা ১৭৫২ খ্রিষ্টাব্দে ফরাসি ইস্ট ইন্ডিয়া কোম্পানির কাছে দেওয়া হয়। পরে ফরাসিদের থেকে ব্রিটিশদের কাছে স্থানান্তর করা হয়। পরবর্তীতে ওঙ্গল তালুক পর্যন্ত বিস্তৃত নেলোর, প্রতিষ্ঠানের অধীনে আর্কোটের নবাবদের থেকে প্রাপ্ত হয়। বর্তমানের নেলোর ও চিতুরের কিছু অংশ ভেঙ্কটগিরি রাজাদের হাতে ছিল। ১৮০২ খ্রিষ্টাব্দে ব্রিটিশরাও সেই অঞ্চলগুলিতে ক্ষমতার দাবিতে ভেঙ্কটগিরির রাজাদের সাথে একটি চুক্তি করেছিল।

অন্ধ্র (সার্ককার) ও রায়লসীমার জেলা ব্রিটিশদের প্রদান করে নিজাম, যা মাদ্রাজ প্রেসিডেন্সির অংশ হয়ে ওঠে।

সঠিক অনুচ্ছেদ শিরোনাম কোনটি?
titleA. ইতিহাস
titleB. শহর এবং নগরগুলির
titleC. সংস্কৃতি
titleD. উল্লেখযোগ্য ব্যক্তিত্ব
উত্তর: titleA
উসমানীয় স্থাপত্য পারস্য, বাইজেন্টাইন ও ইসলামি স্থাপত্য দ্বারা প্রভাবিত। উসমানীয় সাম্রাজ্যের উত্থানের সময় উসমানীয় শিল্প নতুন ধারণার সন্ধানে ছিল। সাম্রাজ্যের সম্প্রসারণের সময় স্থাপত্যের ধ্রুপদি সময় চলছিল।সাম্রাজ্যের অচলাবস্থার সময় উসমানীয় স্থাপত্য তার শৈলী থেকে সরে পড়ে।

টিউলিপ যুগে পশ্চিম ইউরোপের অলংকারপূর্ণ শৈলীর প্রভাব সাম্রাজ্যের উপর পড়ে। উসমানীয় স্থাপত্যের ধারণা মূলত মসজিদের স্থাপত্যকে কেন্দ্র করে ছিল। মসজিদ ছিল সমাজ, নগর পরিকল্পনা ও সম্প্রদায়ের জীবনের সাথে একীভূত। মসজিদ ছাড়াও মাদ্রাসা, হাসপাতাল, হাম্মাম ও মাজারে স্থাপত্যের নিদর্শন দেখা যায়।

ইস্তানবুল ও এডির্ন‌ ছাড়াও মিশর, ইরিত্রিয়া, তিউনিসিয়া, আলজিয়ার্স‌, বলকান, রোমানিয়ায়ও দেখতে পাওয়া যায়। এসব স্থানে মসজিদ, সেতু, ফোয়ারা ও স্কুল প্রতিষ্ঠা করা হয়েছিল। সাম্রাজ্যে বৈচিত্র্যময় জাতিগোষ্ঠীর অবস্থানের ফলে অলংকরণেও এসবের প্রভাব পড়ে। দরবারের শিল্পীরা বাইজেন্টাইন শিল্পের সাথে চীনা শিল্পের মিশ্রণের মত ধারায় কাজ করে শিল্পকে সমৃদ্ধ করেছেন।

হজ পালনে সুবিধার জন্য উসমানীয় সরকার মদিনায় একটি রেল স্টেশন তৈরি করেছিল। যা তৈরি করতে খরচ হয়েছিল ১৬ মিলিয়ন ডলার। সৌদি সরকার বর্তমানে এটিকে জাদুঘরে রূপান্তরিত করেছে।

সঠিক অনুচ্ছেদ শিরোনাম কোনটি?
titleA. স্থাপত্য
titleB. জনসংখ্যা
titleC. শিল্পকলা
titleD. পরাজয় ও বিলুপ্তি (১৯০৮-১৯২২)
উত্তর: titleA
জাতীয়তা নাগরিকতা থেকে আইনগত ভাবে একটি পৃথক ধারনা। ধারনাগত দিক থেকে নাগরিকত্ব একটি রাষ্ট্রের অভ্যন্তরীণ রাজনৈতিক জীবন কেন্দ্রিক, এবং জাতীয়তা আন্তর্জাতিক বিষয় সমন্ধীয়। 

আধুনিক যুগে পূর্ণ নাগরিকত্ত শুধু মাত্র কার্যকরী রাজনৈতিক অধিকারকেই নিশ্চিত করে না এটি পূর্ণ সভ্য এবং সামাজিক অধিকারও প্রদান করে। জাতীয়তা একটি বা অন্য রাষ্ট্রের ভেতরে রাজনৈতিক অধিকারের জন্য প্রয়োজনীয় তবে যথেষ্ট নয়। জাতীয়তা পূর্ণ নাগরিকত্ত পাওয়ার জন্য প্রয়োজন এবং কিছু জনগনের পূর্ণ নাগরিকত্ত ছাড়া জাতীয়তা আছে। যে ব্যক্তির পূর্ণ অধিকার বাতিল করা হয়েছে সাধারনত তাকে দ্বিতীয় শ্রেণীর নাগরিক বলা হয়।

ঐতিহাসিকভাবে একজন জাতীয় ও নাগরিকের মধ্যে সবচেয়ে গুরুত্বপূর্ণ পার্থক্য হচ্ছে নাগরিকের প্রতিনিধি নির্বাচন করার এবং নিরবাচিত হওয়ার অধিকার আছে। অন্য কিছুর সাথে পূর্ণ নাগরিকত্বের এই পার্থক্য প্রাচীনকাল থেকে খুব কম দেখা যায়। ১৯শ এবং ২০তম শতক পর্যন্ত খুবই কম সংখ্যক মানুষের জন্য এটা সাধারন ছিল যে তারা পূর্ণ নাগরিক হওয়ার জন্য কোন শহর বা রাষ্ট্রে অবস্থান করেছেন। পূর্বে বেশিরভাগ মানুষকে নাগরিকত্ব থেকে বাতিল করা হয়তো লিঙ্গ, আর্থসামাজিক অবস্থান, ধর্ম এবং অন্যান্য কিছুর ভিত্তিতে। যাইহোক তারা আধুনিক যুগের জাতীয়তার ধারনার সাথে খুবই কাছাকাছি সম্পর্ক বজায় রেখেছে।

মার্কিন যুক্তরাষ্ট্রের জাতীয়তা আইনে দূরবর্তী এলাকার যার জন্ম যুক্তরাষ্ট্রে তাকে জাতীয় বলা হয় তবে নাগরিক নয়। ব্রিটিশ জাতীয়তা আইনে ৬ শ্রেণীর ব্রিটিশ জাতীয় রয়েছে যার মধ্যে "ব্রিটিশ নাগরিক একটি শ্রেণি " যাদের যুক্তরাজ্যে বসবাসের অধিকার আছে। একইভাবে, চীন প্রজাতন্ত্রে , সাধারনভাবে যা তাইওয়ান নামে পরিচিত, জাতীয়তা বসতবাড়ির নিবন্ধন ছাড়া অবস্থাটি তাদের ক্ষেত্রেই প্রযোজ্য যাদের চীন প্রজাতন্ত্রের জাতীয়তা আছে, তবে স্বয়ংক্রিয় ভাবে তাইওয়ান এলাকায় প্রবেশ বা বসবাসের অধিকার নেই এবং সেখানে নাগরিক অশিকার বা দায়িত্ব নেই। জাতীয়তা আইন অনুসারে মেক্সিকো, কলম্বিয়া,এবং আরও কিছু লাতিন আমেরিকার দেশে অধিবাসীরা ১৮ বছরের পূর্বে নাগরিক হতে পারে না।

সঠিক অনুচ্ছেদ শিরোনাম কোনটি?
titleA. জাতীয়তা বনাম নাগরিকত্ব
titleB. জাতীয়তা বনাম জাতিভুক্তি
titleC. রাষ্ট্রহীনতা
titleD. দ্বৈত জাতীয়তা
উত্তর: titleA